31972R2842
L 301/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2842/72 НА СЪВЕТА
от 19 декември 1972 година
за сключване на Споразумение между Европейската икономическа общност и Република Исландия и приемане на разпоредби за неговото прилагане
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че следва да се приключи Споразумението между Европейската икономическа общност и Република Исландия, подписано на 22 юли 1972 г., и следва да се приемат декларациите към Заключителния акт, който също е подписан в Брюксел на 22 юли 1972 г.;
като има предвид, че тъй като със Споразумението се създава Съвместен комитет, следва да се определят представителите на Общността в този комитет,
ПРИЕ НАСТОЯЩИЯ РЕГЛАМЕНТ:
Член 1
Общността приключва, приема и потвърждава Споразумението между Европейската икономическа общност и Република Исландия, приложенията и протоколите към него и декларациите към Заключителния акт.
Текстовете на споразумението и на Заключителния акт са приложени към настоящия регламент.
Член 2
Съгласно член 37 от споразумението, председателят на Съвета на Европейските общности нотифицира, че необходимите процедури за влизане в сила на споразумението са приключени от страна на Общността.
Член 3
В рамките на Съвместния комитет, предвиден в член 30 от споразумението, Общността се представлява от Комисията, която се подпомага от представителите на държавите-членки.
Член 4
Настоящият регламент влиза в сила на третия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1972 година.